José Pereira da Graça Aranha
Store norske leksikon,Språk og litteratur,Litteratur i verden,Sør-Amerikas litteratur,Brasils litteratur
Graça Aranha var en brasiliansk forfatter, jurist og diplomat som ble født i 1868. Med et nasjonalt utgangspunkt arbeidet han ivrig for å bringe hjemlandets litteraturliv opp på nivå med de avantgardistiske strømningene i Europa.
Romanen Canaã fra 1902 er hovedverket hans, og er av flere grunner et viktig verk i brasiliansk 1900-tallsprosa. Det er den første brasilianske romanen som tar for seg integrasjonen av europeiske immigranter i Brasil. Romanen retter dermed også søkelyset mot forholdet mellom europeisk innflytelse på den ene siden, og den nasjonale kulturen og de gamle forestillingene om Brasil som et jordisk paradis, på den andre.Dette var spørsmål som kom til å stå helt sentralt i den modernistiske debatten få år senere. Les mer i Store norske leksikon Brasils historie Brasils litteratur Brasils geografi